عائشة الشنا تزادت ف (14غشت 1941، ف كازا) هيا ناشطة اجتيماعية مغريبية كاتدافع علا حقوق المرأة، ؤ ممرضة مسجلة، ؤ بصيفتها موضفة ف وزارة الصحة كاتقابل لعيالات لي ناقصاهم الرعاية. ف عام 1985، أسسات جمعية جمعية التضامن النسوى، ؤ هيا مؤسسة خيرية كاينة ف الدار البيضاء أسستها باش تعاون الهجالات ؤ الضحايا ديال لغتيصاب. لي خلاها تاخد بزاف دالجوائز الانسانية ، بحال جائزة أوبيس عام 2009 لي وصلات قيمتها مليون دولار. تزادت الشنا ف الدار البيضا فوقت لحماية لفرانساوية على لمغريب، من بعد مشات ل مراكش فين دوزات طفولتها. مات باها ملي كان ف عمرها 3 سنين ؤ تزوجات مها فاش كملات 12 العام، ولاكين راجل مها حاول يخرجها من مدراسة، شّي لي خلا مها ترجعها ل كازا باش تعيش معا عمتها ؤ تكمل قرايتها ف مدرسة فرنساوية ديال اللغات بعد 3 سنين تطلقات مها ؤ لحقات عليها لكازا. من بعد باعت مها دّهب ديالها باش تعاول عائشة ف قرايتها، ولاكين عائشة خرجات من المدرسة فاش كان فعمرها 16 العام، ؤ لقات خدمة فالسبيطار، خدمات سكرتيرة لبرامج أبحاث المرضى الجذام[ماواضحش] والسل. ؤ دوزات متيحانات المدرسة ديال لفراملية عام 1960 بعد ما طلبو منها صحابها تدوزو، ؤ تقبلات .